b"\n_START_ARTICLE_\nMagatzem Miquel Boix\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici entre mitgeres amb tipologia de casal. Consta de planta baixa i pis, amb una \xc3\xbanica obertura a cada nivell. A la planta baixa, molt elevada, hi ha una gran portalada de pedra en arc equilibrat parab\xc3\xb2lic, de perfil arrodonit, amb mainell i travesser tamb\xc3\xa9 de pedra. A la planta pis, la llosana i el portal del balc\xc3\xb3 segueixen les mateixes l\xc3\xadnies arrodonides i suaus, amb una senzilla barana de ferro. L'acabament superior consta d'una discreta cornisa. Els paraments s\xc3\xb3n arrebossats, amb s\xc3\xb2col de pedra a la planta baixa.\n_START_SECTION_\nHist\xc3\xb2ria\n_START_PARAGRAPH_\nEl magatzem t\xc3\xa8xtil de Miquel Boix va ser bastit l'any 1905, obra de l'arquitecte Llu\xc3\xads Muncunill del seu per\xc3\xadode modernista."